KOMMISSIONENS FORORDNING (EF) Nr. 941/96 af 28. maj 1996 om ændring af bilag II, III, VIII og XI i Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande og om ophævelse af forordning (EF) nr. 2635/95 om indførelse af et forudgående tilsyn med importen af visse tekstilvarer med oprindelse i De Forenede Arabiske Emirater

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), senest ændret ved Kommissionens forordning (EF) nr. 3053/95 (2), særlig artikel 19 sammenholdt med artikel 17 heri,

under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel (3), senest ændret ved forordning (EF) nr. 538/96 (4), særlig artikel 11, stk. 1, sammenholdt med artikel 25, stk. 3, heri, og

ud fra følgende betragtninger:

Kommissionen fik den 14. juni 1994 forhandlingsdirektiver fra Rådet om forhandling af en aftale om handel med visse tekstilvarer med oprindelse i De Forenede Arabiske Emirater;

i afventning af disse forhandlingers afslutning har Kommissionen indført en ordning for forudgående tilsyn med importen af visse tekstilvarer med oprindelse i De Forenede Arabiske Emirater i form af Kommissionens forordning (EF) nr. 2635/95 (5);

i mellemtiden er forhandlingerne afsluttet, og Rådet har besluttet at anvende den paraferede aftale om handel med tekstilvarer med De Forenede Arabiske Emirater (6) midlertidigt fra den 1. januar 1996;

det er derfor hensigtsmæssigt at ændre bilag II, III, VIII og XI i forordning (EØF) nr. 3030/93 pr. 1. januar 1996 for at tage hensyn til den bilaterale aftale mellem Det Europæiske Fællesskab og De Forenede Arabiske Emirater, jf. artikel 19 i forordning (EØF) nr. 3030/93;

de foranstaltninger, der er forudset i henhold til denne forordning, skal ikke være til hinder for indførsel af varer under kategori 4, 5, 6, 7, 8, 9, 20, 21, 26, 157 og 161, som på datoen for forordningens ikrafttræden kunne have været indført i henhold til bestemmelserne i forordning (EF) nr. 2635/95 på grundlag af et indførselsdokument udstedt af medlemsstaternes kompetente myndigheder, og af varer under kategori 2, som før datoen for forordningens ikrafttræden blev afsendt til Fællesskabet;

det er derfor nødvendigt at ophæve forordning (EF) nr. 2635/95 pr. 1. januar 1996;

de i denne forordning fastsatte foranstaltninger er i overensstemmelse med udtalelse fra Tekstiludvalget, som er nedsat i henhold til artikel 25 i forordning (EF) nr. 517/94 og artikel 17 i forordning (EØF) nr. 3030/93 -

UDSTEDT FØLGENDE FORORDNING:

Artikel 1

I forordning (EØF) nr. 3030/93 foretages følgende ændringer:

1) I bilag II indsættes ordene »Forenede Arabiske Emirater« efter »Filippinerne«.

2) I artikel 28, stk. 6, første afsnit, i bilag III indsættes ordene »Forenede Arabiske Emirater = AE« efter »Filippinerne = PH«.

3) I tabel A i bilag III indsættes den i bilag I til denne forordning anførte tabel efter tabellen for Turkmenistan.

4) I tabellen i bilag VIII indsættes den i bilag II til denne forordning anførte tabel efter tabellen for Filippinerne.

5) I bilag XI indsættes ordene »Forenede Arabiske Emirater« efter »Filippinerne«.

Artikel 2

Denne forordning skal ikke være til hinder for indførsel af

- varer under kategori 4, 5, 6, 7, 8, 9, 20, 21, 26, 157 og 161, som på datoen for forordningens ikrafttræden kunne have været indført i henhold til bestemmelserne i forordning (EF) nr. 2635/95 på grundlag af et indførselsdokument udstedt af medlemsstaternes kompetente myndigheder

- varer under kategori 2, som før datoen for forordningens ikrafttræden blev afsendt til Fællesskabet.

Artikel 3

Kommissionens forordning (EF) nr. 2635/95 ophæves.

Artikel 4

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. maj 1996.

På Kommissionens vegne

Leon BRITTAN

Næstformand

(1) EFT nr. L 275 af 8. 11. 1993, s. 1.

(2) EFT nr. L 323 af 30. 12. 1995, s. 1.

(3) EFT nr. L 67 af 10. 3. 1994, s. 1.

(4) EFT nr. L 79 af 29. 3. 1996, s. 1.

(5) EFT nr. L 271 af 14. 11. 1995, s. 1.

(6) Endnu ikke offentliggjort i Tidende.

BILAG I

>TABELPOSITION>

BILAG II

>TABELPOSITION>